สวัสดีค่ะ ช่วยบอกหนูทีได้มั้ยคะว่าหนูเป็นอะไร คือเดี๋ยวนี้รู้สึกไม่ค่อยมีความสุขเลยค่ะ แต่มันก็มีบ้างที่หนูยิ้มและหัวเราะเมื่อมีเรื่องตลกๆเข้ามา ละคือหนูเบื่อง่ายมากๆ หนูเบื่อไปหมดทุกอย่าง ไม่ชอบออกไปไหนรึเจอหน้าใคร มันรู้สึกเบื่อไปหมด แม้แต่รร.หนูก็ยังไม่อยากไป(แต่ก็ต้องไป)แล้วก็กลายเป็นคนพูดไม่รู้เรื่อง เข้าใจยากไม่ค่อยมีสมาธิที่จะทำอะไรเลย ใจลอยรึเหม่อตลอด ความจำสั้นและชอบปวดหัวในบางครั้ง และทำอะไรก็ดูเชื่องช้าไปหมด เหนื่อยง่าย หงุดหงิดง่าย ละก็ชอบโวยวายและโกรธง่ายทั้งๆที่หนูไม่เคยเป็นแบบนี้เลย ละก็ร้องไห้กับเรื่องเล็กๆน้อยๆบ่อยมาก แต่จะเป็นแค่เวลาอยู่คนเดียวเพราะไม่ชอบแสดงให้ใครเห็น(หลายๆคนจึงมองว่าหนูเป็นคนไร้ความรู้สึกเนื่องจากหนูไม่เคยแสดงความรู้สึกอะไรออกมาเลย) เป็นคนขี้เกียจไม่อยากจะทำอะไรเลยนอกจากนอน อีกอย่างหนูไม่ได้เป็นประจำเดือนมา2-3เดือนแล้วค่ะ ทำไมหนูถึงเป็นแบบนี้คะ แล้วหนูต้องทำยังไงอาการเหล่านี้จึงจะหาย
สวัสดีค่ะ yookiจากที่เล่ามา คิดว่า yooki มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว ค่ะแนะนำ yooki ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะหากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสมนะคะ